Ir-Regolament tal-Kummissjoni (KE) Nru 597/2004
tat-30 ta’ Marzu 2004
li jagħti deroga minn u jemenda ir-Regolament (KE) Nru 174/1999 dwar il-liċenzji ta’ l-esportazzjoni għat-trab tal-ħalib esportat lejn ir-Repubblika Domenikana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u fil-prodotti tal-ħalib [1], u partikolarment l-Artikolu 30(1) tieghu,
Billi:
(1) L-Artikolu 20° tar-Regolament tal-Kummissjoni (KE) Nru 174/1999 tas-26 ta’ Jannar 1999 jistabbilixxi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 f’dak li jirrigwardja l-liċenzi ta’ l-esportazzjoni u r-rifużjoni fuq l-esportazzjoni fil-każ tal-ħalib u l-prodotti tal-ħalib [2] jistabbilixxi r-regoli għall-amministrazzjoni tal-kwota tat-trab tal-ħalib għall-esportazzjoni lejn ir-Repubblika Domenikana permezz tal-Memorandun ta’ Rikonoxximent bejn il-Komunità Ewropea u r-Repubblika Domenikana, approvat bid-Deċiżjoni tal-Kunsill 98/486/KE [3].
(2) Sabiex l-operaturi tar-Repubblika Ċeka, ta’ l-Estonja, ta’ Ċipru, tal-Latvja, tal-Liwanja, ta’ l-Ungerija, ta’ Malta, tal-Polonja, tal-Islovenja u ta’ l-Islovakka ikunu jistgħu japplikaw għal-liċenzi ta’ l-eportazzjoni lejn ir-Repubblika Domenikana għall-perijodu mill-1 ta’ Lulju 2004 sat-30 ta’ Ġunju 2005, il-perijodu ta’ l-applikazzjoni għandu jkun ipposponut.
(3) Sabiex tkun assigurata verifika aktar eżatta tal-prodotti esportati u sabiex ikun imnaqqas ir-riskju tal-ispekolazzjoni, il-liċenzi ta’ l-esportazzjoni maħruġa b’konformità ma l-Artikolu 21°(12) tar-Regolament (KE) Nru 174/1999 għandhom ikunu validi biss għall-kodiċi tal-prodott li għalieh ikunu ġew maħruġa. Għalhekk l-eċċezzjonijiet li hemm provvediment dwarhom fl-Artikolu 5(2) u (3) m’għandhomx ikunu aktar appikabbli għal-liċenzi maħruġa sa mis-sena segwenti ta’ kwota.
(4) Ir-Reġolament (KE) Nru 174/1999 għandu għalhekk jiġi emendat kif mistħoqq,
(5) Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Bħala deroga mill-Artikolu 20°(7) tar-Regolament (KE) Nru 174/1999, għall-perijodu mill-1 ta’ Lulju 2004 sat-30 ta’ Ġunju 2005, l-applikazzjonijiet għal-liċenzi għandhom ikunu ippreżentati mill-10 sal-15 ta’ Mejju 2004.
Artikolu 2
Fl-Artikolu 20a tar-Regolament (KE) Nru 174/1999 il-paragrafu 17 huwa mibdul b’dan li ġej:
"17. Il-Kapitolu 1 għandu jkun applikabbli, bl-eċċezzjoni ta’ l-Artikolu 5(2) u (3) u l-Artikoli 6, 9 u 10."
Artikolu 3
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
B’dana kollu, l-Artikolu 2 għandu jkun applikabbli biss għal-liċenzi ta’ l-esportazzjoni maħruġa mill-1 ta’ Ġunju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Marzu 2004.